text: Normal togdrift mellem Esbjerg og Kolding igen
  19 august 2018 kl. 08.46
  Efter skinnebrud ved Holsted lørdag kører togene igen på begge spor.
  Lørdag meddelte Banedanmark, at der var fejl på sporet ved Holsted. Derfor holdt man op med at lade tog køre på strækningen mellem Esbjerg og Vejen lørdag morgen, og passagerne måtte benytte togbusser på strækningen.
  Banedanmark oplyser nu, at der igen kører tog på begge spor gennem Holsted, og at togtrafikken derfor fungerer som normalt. Selskabet skriver sådan her på Twitter:
  Vi kan køre i begge spor gennem Holsted selv om vi i går kun forventede at have et spor til rådighed. Derfor kører togene igen normalt ml Esbjerg og Kolding.
  
  